Središnji Jylland

Središnji Jylland je danska regija nastala 2007. od bivših okruga Ringkjøbing i Århus, te dijela okruga Viborg i Vejle. Obuhvaća središnji dio poluotoka Jutlanda. Na sjeveru izlazi na zaljev Limfjord. Reljef je nizinski (kao i ostatak Danske). Najviši vrh je Yding Skovhøj visok 173 m. To je najviši prirodni vrh Danske (postoje više građevine). Zapad (izlaz na Sjeverno more) je močvaran i rijetko naseljen. Na istoku je poluotok Djursland koji ima strateški važan položaj na morskom prolazu Kattegat. Iz mjesta Grenå kreću trajektne veze prema Švedskoj. U reljefu su česte morene (ostatci stijena koje su ledenjaci tijekom ledenog doba nosili sa sobom, te su preostale nakon otapanja ledenjaka) koje privlače turiste. Regiji također pripadaju manji otoci Samsø i Anholt. Glavni grad regije je Viborg, a najveći Århus (drugi danski grad po veličini). Općine Århus Favrskov Hedensted Herning Holstebro Horsens Ikast-Brande Lemvig Norddjurs Odder Randers Ringkøbing-Skjern Samsø Silkeborg Skanderborg Skive Struer Syddjurs Viborg